b'\n_START_ARTICLE_\nJaejamos salos\n_START_PARAGRAPH_\nJaejama salos (\xe5\x85\xab\xe9\x87\x8d\xe5\xb1\xb1\xe8\xab\xb8\xe5\xb3\xb6 Yaeyama-shot\xc5\x8d, taip pat \xe5\x85\xab\xe9\x87\x8d\xe5\xb1\xb1\xe5\x88\x97\xe5\xb3\xb6 Yaeyama-rett\xc5\x8d, jaejama k.: Yaima; okinav\xc5\xb3 k.: Eema) yra Japonijos salos pietvakari\xc5\xb3 Okinavos prefekt\xc5\xabroje. Sal\xc5\xb3 plotas yra 591,46\xc2\xa0km\xc2\xb2, yra 53 627 gyventojai (2011\xc2\xa0m.). Jaejama salos yra pietvakarius nuo Mijako sal\xc5\xb3. Tai labiausiai nuo pagrindini\xc5\xb3 Japonijos sal\xc5\xb3 nutolusi vieta, \xc4\x8dia yra pie\xc4\x8diausia (Hateruma) ir labiausiai \xc4\xaf vakarus (Jonaguni) nutolus Japonijos sala. I\xc5\xa1igakis yra kult\xc5\xabrinis, politinis ir ekonominis salyno centras._NEWLINE_Jaejama salose yra daug subtropini\xc5\xb3 augal\xc5\xb3 r\xc5\xab\xc5\xa1i\xc5\xb3 ir Mangrovi\xc5\xb3 mi\xc5\xa1kai. \xc4\x8cia auginamos cukranendr\xc4\x97s ir ananasai.\n_START_SECTION_\nGeografija\n_START_PARAGRAPH_\nJaejama salos yra vulkanini\xc5\xb3 Ri\xc5\xabki\xc5\xab sal\xc5\xb3 pietin\xc4\x97 dalis. Jaejamos apskritis apima visas Jaejama salas i\xc5\xa1skyrus I\xc5\xa1igak\xc4\xaf ir Senkaku salas.\n_START_SECTION_\nKult\xc5\xabra\n_START_PARAGRAPH_\nJonaguni\xc5\xb3 kalba yra vietin\xc4\x97 Jonagunio salos kalba. Toje saloje yra Jonagunio monumentas. Jaejamos kalba vartojama kitose salyno salose. Japon\xc5\xb3 kalba taip pat pla\xc4\x8diai vartojama._NEWLINE_Jaejama salose gaminama tradicin\xc4\x97 okinav\xc5\xb3 tekstil\xc4\x97._NEWLINE_Mu\xc5\xa1aama festivalis \xc5\xa1ven\xc4\x8diamas liepos 14 d. Hateruma saloje derliaus festivalis \xc5\xa1ven\xc4\x8diamas per Obon. Per festival\xc4\xaf vyksta vietinio derlingumo dievo Miruku (Maitr\xc4\x97ja) ir jo vaik\xc5\xb3 (vietiniai vaikai) paradas, \xc5\xa1iki \xc5\xa1okiai.'